Bolšoi-teatteri
Nykyinen teatteritalo on vuodelta 1856. Se uusittiin perusteellisesti kuusi vuotta kestäneessä remontissa, joka valmistui vuonna 2011. Samalla paikalla on ollut teatteri 1700-luvulta asti. Teatterirakennus ja sen edessä oleva Apollon patsas on kuvattu sadan ruplan setelissä.
Münchner Kammerspiele
Münchner Kammerspiele on perinteikäs teatteri saksalaisessa Münchenin kaupungissa Baijerissa. Teatterin perusti Erich Ziegel vuonna 1911. Se on sijainnut vuodesta 1926 lähtien nykyisessä rakennuksessaan Maximilianstraßella. Teatterirakennuksen ovat suunnitelleet Carl ja Richard Riemerschmid ja se edustaa arkkitehtuurin jugend-tyylisuuntaa.